48 



LEVÉLSZEKRÉNY. 



E levélszekrényt az elméleti és gyakorlati rovartan körébe 

 vágó oly kérdések számára nyitjuk meg, a melyek nemcsak a 

 kérdés beküldőjét, hanem másokat is érdekelhetnek, s a melyekre 

 nézve általánosabb érdekű felvilágosításokkal fogunk szolgálhatni. 

 Reméljük, hogy t. olvasóink ebbeli szolgálatkészségünket minél 

 sűrűbben fogják igénybe venni, sőt hogy viszont egyik-másik kérdés 

 megoldásában, szintén közre fognak működni. 



Ha a kérdés kártékony vagy másféle rovarokra vonatkozik, 

 az esetben kérjük lehetőleg magukat a kérdéses rovarokat, esetleg 

 az általuk megrongált vagy eltorzított növényrészekkel együtt, szin- 

 tén beküldeni s egyszersmind a leletre vonatkozó fontosabb adato- 

 kat (hely, idő stb.) közölni. 



A feleletet a kérdés száma alatt, a mennyire lehet, mindig 

 még ugyanabban a füzetben fogjuk adni. 



Kérdések. 



(1.) A budapesti egyetemi növénykert üvegházában az Araceák 

 családjához tartozó, cochinchiniai Amorphophallus Bivieri Dur., me- 

 lyet még csak 1869-ben hoztak Európába, minden évben virítani 

 szokott. A virító növény buroklevelét és különösen torzsa virágzatá- 

 nak csúcsát minden ilyen alkalommal valami levéltetű lepi el rop- 

 pant mennyiségben. Kérem, szíveskedjék felvilágosítani, vájjon ez a 

 levéltetű, melyet ide mellékelve küldök, minő fajhoz tartozik ? és 

 hogy vájjon valami különös, csupán csak az Amorpliophallus Bivieri 

 növényen élő faj-e ? Dr. Dietz Sándor. 



(2.) A phylloxera-kisérleti állomás legutóbbi évi jelentése hol 

 kapható, és minő áron ? Fehér János. 



Feleletek. 



(1.) A beküldött levéltetvek a Siphonophora circumflexa nevű 

 fajhoz tartoznak. Ez a szép levéltetü-faj, melyet Buckton 1876-ban 

 írt le, eddig még csak Angolországból volt ismeretes, a hol leirója 

 szintén üvegházakban különféle növényeken (Cineraria, üyclamen, 

 Spiraxis) akadt reá. Az Amorpliophallus nem lehet tehát e rovarnak 

 kizárólagos tápláló növénye ; és igen valószínű, hogy az az egyetemi 

 növénykert üvegházában bizonyára még több más növényen is tenyészik. 



H. G. 



(2.) Az orsz. phylloxera-kisérleti állomás utolsó jelentése, mely 

 az 1882-ik évről szól, magától a kísérleti állomástól díjtalanul meg- 

 szerezhető. Tessék ez iránt egyenesen oda (Budapest, földmivelési 

 minisztérium) fordulni. Az 1883-ik évi jelentés most van késziilö- 

 félben. T. Ö. 



